Foto: RIA "Novosti" Qozog‘iston Suriyaga o‘z tinchlikparvar kuchlarini, BMTda tegishli qaror qabul qilinadigan bo‘lsa, yuborishi mumkin. Bu haqda respublika prezidenti Nursulton Nazarboyev ma’lum qildi, deb xabar bermoqda RIA Novosti. «Agarda, BMT bunday tinchlikparvar kuchlarni Suriyaga yuborish haqida qaror qabul qiladigan bo‘lsa, biz BMT a’zosi sifatida, ishtirok etish uchun o‘z harbiylarimizni jo‘natishimiz mumkin», - degan Nazarboyev. Avvalroq Ostonada Suriya bo‘yicha muzokaralarning 6-bosqichi boshlangani xabar berilgandi.